Könyvek

# RuneQuest

A RuneQuest 1978-ban jelent meg először. Az egyik első szerepjátékos rendszer ami szakított olyan D&D jellegzetességekkel mint a kasztok, a szintek és a Valamik&Másvalamik címadás. Egy sokkal szabadabb képzettség alapú d100-as rendszere volt, amiből később kisebb módosításokkal a Call of Cthulhu, a Pendragon és az általános BRP rendszer kialakult. Mai szemmel erőszen szabály nehéz szimulációs rendszer. A karakter alkotás vagy akár egy harci kör sok lépésből áll nem kevés szabállyal körítve, de ebből fakadóan sok különféle érdekes eredmény jöhet ki a dobásokból.

## RuneQuest Roleplaying in Glorantha

Magyar fordítás: Runequest Szerepjáték Gloranthán

Mit találsz a könyvben: Alap világleírás. Sárkányhágó környékén élő 1625-ben induló ember karakterek alkotása. Teljes játékrendszer. Teljes mágiarendszerek (szellem-, rúna- és magasmágia). Kalandok közti történések kezelése.

Kinek ajánlom: aki magyar könyvet szeretne, és aki nem bánja az összetett szabályokat.

## RuneQuest Glorantha kiegészítők

### RuneQuest Starter Set

Kezdő játékosoknak készült dobozos készlet. Tartalmaz négy füzetet. Az első a szabályrendszer. Minden lényeges szabály benne van, minimális egyszerűsítésekkel. Jobban átlátható és megérthető mint a szabálykönyvban. A karakteralkotás hiányzik, viszont nem kevesebb mint 14 kidolgozott karaktert adnak mellé, szép színes kihajtható karakterlapokon. A második füzet a világ leírás. Az első fele magának a világnak a bemutatása. Elsőre ez hasonló mint az alapkönyvben, a nagyobbik rész viszont Jánfalva városának bemutatása, ami Starter Set központi helyszíne. A harmadik füzet egy szóló kaland, amivel meg lehet ismerni a játékot. Ezt ingyenesen online is végig lehet játszani. A negyedik füzet pedig három kalandot, és egy rakás kalandötletet tartalmaz. Kapunk még két térképet. Az egyiken Észak-Száltár a kalandok helyszíne, és Jánfalva látható, a másik az egyik kaland helyszíne. Végül még pár szabály segédlet és egy standard kocka készlet van a dobozban.

Kinek ajánlom: minden kezdő játékosnak, aki tud angolul.

### RuneQuest Glorantha Bestiary

Magyar fordítás: Runequest Glorantha Bestiárium

Mit találsz a könyvben: Nem ember fajok alkotása. Ősi (nem ember) értelmes fajok leírása. Különböző szörnyek, állatok, szellemek, növények leírása.

Kinek ajánlom: a RuneQuest alapkönyv mellé mindenképpen ajánlott, mert innen ismerhetők meg a nem emberi kultúrák.

### RuneQuest Gamemaster Screen Pack

Mit találsz a csomagban: Mesélői paraván és mesélői referencia füzet. Egy könyv a Colymar törzs és az Apple Lane település részletes leírásával, és három ide kapcsolódó kalanddal. Ehhez kapcsolódó térképek. Gloranthai naptár. Az alap könyv példa karakterei.

Kinek ajánlom: A törzs leírása és a kalandok jó kiindulópontot jelentenek egy kampányhoz. A fenti két alapkönyvvel együtt megvehető csomagban is.

### The Red Book of Magic

Mit találsz a könyvben: a rúna és szellem mágiáról mindent, és sok sok varázslatot.

Kinek ajánlom: aki sokat akar játszani. Kezdésnek az alapkönyv bőven elegendő.

### Weapons & Equipment

Mit találsz a könyvben: bővített felszerelés és szolgáltatás leírást. A birtok kezelés bővítése.

Kinek ajánlom: aki sokat akar játszani. Kezdésnek az alapkönyv ez esetben is bőven elegendő.

## Kalandok

A Gammaster Packnál említett kalandon kívül megjelent pár kaland gyűjtemény a szerepjátékhoz:

### The Pegasus Plateau & Other Stories

Magyar fordítás: Pegazus-fennsík és más történetek

Mit találsz a könyvben: Hét kalandot Száltar királyságban. Nem alkotnak összefüggő történetet, de egy nagyobb kampányba beilleszthetők. Vannak köztük jobbak és kevésbé jók.

Kinek ajánlom: Akinek ötletekre van szüksége milyen kalandokat lehet játszani Száltarban.

### The Smoking Ruin & Other Stories

Mit találsz a könyvben: A Nyugati Vadon nevű terület leírását és három nagyobb kalandot.

## RuneQuest Classic

A RuneQuest 1979-es a maga korában nagyon népszerű második kiadásának újra kiadása.

Kinek ajánlom: Aki a jelenlegi kiadásnál kicsit egyszerűbb rendszert szeretne, vagy aki ki akar próbálni régi klasszikus játékot.

## Nem hivatalos anyagok

### Jonstown Compendium

A Drivethrurpg oldal Glorantha részlege. A világ kezdettől nagyon nyílt volt a külső fejlesztők számára. Sok lelkes Glorantha rajongó készít kiváló anyagokat, amiket itt megtaláltok.

# QuestWorlds / Heroquest

A 2000-ben Greg Stafford és  Robi D. Laws egy új rendszert adott ki Gloranthához, ami először Hero Wars néven futott, majd Heroquest néven, végül újabban QuestWorlds néven ismert a rendszer. Ez a Runequesttel ellentétben egy viszonylag szabálykönnyű narratív rendszer.

## HeroQuest Glorantha

*Úgy tudom a jelenleg nem kapható. Talán más néven újra kiadják.*

Mit találsz a könyvben: egy egész jó bevezető világleírást. Talán egy fokkal jobb, mint a RuneQuest alapkönyvben, több olyan dologra kitér, amire az nem (pl. megvilágosodás). Egy alap szinten egyszerű, de opcionálisan bonyolítható szabályrendszert, ami viszont jellegéből adódóan elvontabb, használata több fantáziát igényel.

# 13th Age

## 13th Age

D20 alapú játék a D&D 3. kiadásának és 4. kiadásának tervezőitől,  Jonathan Tweettől és Rob Heinsootól.

## 13th Age Glorantha

Glorantha kiegészítő az 13th Age szerepjátékhoz (az alapkönyv szükséges).

Mit találsz a könyvben: világ leírás, új kasztok, alkasztok, fajok, szörnyek, ellenfelek, kalandok.

Kinek ajánlom: aki d20 rendszerben szeretne játszani Gloranthán.

# Glorantha világa (rendszerfüggetlen)

## The Glorantha Sourcebook

Mit találsz a könyvben:  Egy viszonylag rövidebb összefoglaló a világról. Minden témában írnak valamit, de a Lunár birodalomról részletesebben. Érződik rajta, hogy különböző cikkekből lett összeállítva, de ezt figyelembe véve teljesen használható.

Kinek ajánlom: Mindenkinek, aki az alap könyvekben írtaknál jobban érdeklődik a világ iránt.

## The Guide to Glorantha

Mit találasz a könyvben: két hatalmas (tényleg hatalmas) kötet, amiben a világ minden részéről részletesen írnak.

Kinek ajánlom: csak a Glorantha fanatikusoknak.

## King of Sartar

Ez egy érdekes könyv. Nem szerepjáték kiegészítő, inkább irodalmi alkotás. Úgy van megírva, mintha egy negyedik korban élt történész állította volna össze a korábbi korokból megtalált dokumentumokból.

Mit találsz a könyvben: Leírást a Hősháborúk történetéről és Argrathról a hősről (ez a szerepjáték induló dátuma után játszódó történet); az órlánti mitológia leírását (órlánti elfogultsággal); Sárkányhágó történelmét (szintén szubjektíven); valamint még néhány érdekes leírást.

Kinek ajánlom: azoknak akik már lelkesek Gloranthával kapcsolatban, és bírják a kitalált mítoszokat.

# Kiadások

* 1978 - RuneQuest 1. kiadás / Chaosium
* 1979 - RuneQuest 2. kiadás / Chaosium - javított kiadás
* 1984 - RuneQuest 3. kiadás / Avalon Hill - világfüggetlen
* 1998 - RuneSlayers - a bedőlt 4. kiadás szerzők által ingyen kiadott változata
* 2000 - Hero Wars / Issaries Inc
* 2003 - HeroQuest / Issaries Inc
* 2006 - RuneQuest 4. (I. Mongoose) kiadás / Mongoose Publishing
* 2009 - HeroQuest 2. kiadás / Moon Design Publication
* 2010 - RuneQuest 5. (II. Mongoose) kiadás / Mongoose Publishing
* 2012 - RuneQuest 6. kiadás / The Design Mechanism
* 2015 - RuneQuest Classic (a 2. kiadás újranyomása)
* 2018 - RuneQuest 7. (Glorantha) kiadás
* 2018 - 13th Age Glorantha